747 N BROAD ST #757, ELIZABETH, NJ — MLS# 3315588 — ZipRealty
747-757 N Broad Street, Elizabeth, NJ 07208 is a 2 bedroom, 2 bathroom property for sale.
The 747-757 N Broad Street Elizabeth, NJ 07208 listing is provided courtesy of RE/MAX LIFETIME REALTORS. Dinge om te doen in 2009
Monday, 23 February 2009 22:49
Nou het jy nie meer ’n verskoning om oor ’n naweek te sit en wonder wat om te doen of waarheen om te gaan nie. As jy lief is vir die natuur, wys ons jou die wildtuine en staproetes in ons omgewing. As jy lief is vir perde, wys ons jou waar jy kan voorberei vir skoue of selfs ’n perdepiekniek kan hou. Of jy nou wil vlieg, trou, verjaar, jouself wil pamperlang of net lus is vir lekker eet en oorslaap – ons wys jou presies waarheen jy in ons omgewing kan gaan vir onvergeetlike ervarings.
Laat die adrenalien pomp
As jy ’n adrenalien ‘junkie’ is, is ons kontrei die plek vir jou. Hier kan jy paintball teen berghange speel, jy kan mure uitklim, rondom grot-rotse klouter of leer vlieg by ons omgewing se eie lughawe.
Lus om paintball te speel, daarna ’n braai te hou en oor te slaap? By ‘Paintball Plus’ kan jy in ’n sorgvrye plaasatmosfeer kom oorslaap as jy jou eie tent saambring. Daar is braai en piekniekgeriewe, ’n uitkyktoring, plaasdiere, ’n bos, loopgrawe, skanse en oop veld vir verdere avonture. Dié opset is ideaal vir kinderpartytjies, spanbou of familie-uitstappies en ’n mens kan die hele plek vir jouself huur. Dit het veral gewild geword vir ‘bachelor’ partytjies. Potjiekos, spitbraai en varsgebakte plaasbrood word voorsien op versoek. Paintball Plus is in Tierpoort en kan bereik word met Lynnwoodweg (draai af by die Nkwe bord) of Garstfonteinweg (draai af by die Tierpoort-sentrum). Bel Louwrens Erasmus by 082-413-8955.
Het jy al ooit ‘paintball’ teen die hange van die Bronberg gespeel? Avonture vir jonk en oud-maar-nog-nie-koud word aangebied by Adventure Paintball. Daar is geleentheid om partytjies te hou vir tot 20 mense in ’n lapa wat ’n braaiplek het en selfs ’n jacuzzi vir diegene wat een keer te veel van nader met dié verfballetjies kennis gemaak het. Adventure Paintball is uit met Lynnwoodweg-verlenging, 12 km vanaf Hans Strijdomrylaan. Skakel 012-811-0107 of bel Thelani by 072-874-1870.
Perde-pieknieks en avonture
As jy mal is oor perde, bied die Bronberg-gebied vir jou ’n groot klomp aktiwiteite – van lesse vir beginners tot skoue vir ervare ruiters, van uitritte vir die hele gesin tot ’n romantiese perde-piekniek vir twee, perde-partytjies en ritte in perde- en donkiekarretjies.
Liberty Stalle en Ryskool bied rylesse vir beginners tot gevorderde ruiters van alle ouderdomme. Jy kan jou perd in een van die 28 stalle aanhou en oefen in die verskeidenheid van arenas. Daar word gehelp met die voorbereiding en bywoon van SANESA skoue. Skoue, vakansiekampe en pretgeleenthede, soos kinderpartytjies met ’n verskil, word op die perseel gehou wat spog met ’n klubhuis. Dié klubhuis is te huur vir klein geleenthede soos verjaarsdae en kantoorpartytjies en dit is die ideale plek vir ’n romantiese piekniek vir twee mense. Jy kan ook op ’n uitrit gaan wat gekombineer kan word met ’n piekniek. Liberty Stalle en Ryskool is op die Boschkop-pad, 5 km vanaf Lynnwoodweg. Bel Juanita by 082-417-8137.
. Esperanza Ryskool
Esperanza Ryskool is vir almal wat wil leer perdry – die hele gesin is welkom. Hier word ook ernstig gekompeteer in skoue, perde word geleer, daar is uitritte, lesse, stalle beskikbaar en vakansiekampe. Behalwe perdry, kan kinders hier op ponies ry, op karretjies wat deur ponies getrek word; daar is donkiekarritte en ‘quad’ fietsies vir kinders. Daar is ’n speelgrond, trampolien, plaasdiere om te voer en piekniekgeriewe by die rivier. Klein en groot kan bedags of snags in die lokaal wat te huur is ’n partytjie hou met ’n regte plaasatmosfeer. Bel Marina by 076-184-5660.
. Pacific Blaze
Pacific Blaze Ryskool bied basiese perdrylesse aan teen R80 per les, maar die prys gaan in April op na R90 per les. Hulle het ook nou ’n piekniekplek wat jy kan huur vir funksies. Jy kan jou eie piekniekmandjie en kombers saambring en ontspan terwyl die kinders perdry en speel. Hulle is besig met ’n restaurant wat in die toekoms gaan oopmaak. Pacific Blaze is uit met Garstfonteinweg-verlenging. By die Spenmist bord draai jy links en ry 5 km tot by hulle plek. Bel Sonette by 079-344-1490.
. Cullen Stables
Cullen Stalle spesialiseer in rylesse vir beginners tot gevorderde ruiters in ’n veilige omgewing en fasiliteite met betroubare skoolperde. Groep of individuele oggendlesse word spesiaal vir vrouens aangebied. Afrigters kan kinders help met die voorbereiding en bywoning van inter-skool skoue. Daar is gereeld poniekampe, pretdae en skoue en kwaliteit stalle is beskikbaar. Dié mense weet ook dat rylesse jou kind se balans, koördinasie en selfvertroue kan help verbeter. Cullen Stalle is net af van Lynnwoodwegverlenging. Bel vir Llewellyn Mason by 083-227-8048.
Is jy op soek na top-gehalte stalle vir jou perde en internasionale akkreditasie vir jou rylesse? Summer Brook is verbind aan ’n internasionale maatskappy en gee afrigting, soos spring en alle ander fynere kunste van perdry, wat aan internasionale standaarde voldoen. Stephan, wat ook professioneel perdry, is die naam van jou afrigter. Summer Brook is geleë in Zwavelpoort, noord van die Bronberg. As jy in Lynnwoodweg-verlenging ry, draai jy berg se kant toe by die ‘action cricket’ plek. Ry tot waar die pad doodloop in ’n bruin hek waar jy links draai. Dan is hulle omtrent 500 meter verder aan die regterkant. Bel vir Stephan by 079-527-0658.
Of jy nou wil wildkyk, voëlskyk, visvang, vleisbraai, piekniek hou, uitkamp of net vir ’n dag staproete wil gaan, hier is waar jy dit in ons omgewing kan doen.
Somabula is die ideale plek vir ’n naweek wegbreek. Daar is 400 ha van inheemse bome, pragtige boswêreld, baie voëlkykgeleentheid en ’n verskeidenheid bokke, kleiner diertjies, asook kameelperde, sebras en wildebeeste. Dagbesoekers kan die lapa met sy braaigeriewe gebruik vir familiebyeenkomste of spesiale geleenthede. Wildbesigtigingstoere en perderitte begelei deur ’n gids, bring jou nader aan die wild. Jy kan selfs op ’n nagrit gaan. Daar is meer as 30 km paaie en wandelpaaie vir die wat wil stap of met ’n bergfiets wil ry. Somabula is op die R515, die Rayton/Cullinanpad, ongeveer 4 km buite Rayton in Cullinan se rigting, net voor die Zonderwater gevangenis. Skakel 082-550-1892.
Nkwe Park is Tierpoort se bekendste vleisbraai-, piekniek- en swemplek met wandelroetes vir voëlkykers. Die rotspoele en kuile word gevoed deur die boloop van die Pienaarsrivier en daar is fonteine al langs die rivier af, wat plek-plek opgedam is. Toegang vir dagbesoekers is R20 per volwassene en R10 vir kinders onder 12. Nkwe Karavaanpark bied karavaan-staanplek en daar is karavane te huur vir dié wat ’n naweek in die natuur wil deurbring. Nkwe is in Tierpoort, 15 km vanaf Hans Strijdomrylaan uit met Lynnwoodweg-verlenging. Vir meer inligting, skakel 012-811-0095 of bel Francois Liebenberg by 082- 978-9631.
Een van die maklikste maniere om die Bronbergrif van naderby te leer ken is om koers te kies Faerie Glen Natuurreservaat toe. Die 128 ha reservaat is geleë waar die Bronberg begin en die ingang is uit Louis Botharylaan. Daar is drie wandelroetes: Hadeda is 6,2 km lank, Akasia is 4,5 km lank en Kiepersol is 11,3 km lank. Die reservaat is van September tot April oop van 6 vm tot 7 nm en van Mei tot Augustus van 6 vm tot 6 nm. Vir meer inligting, skakel 012-348-1265/6. Om aan te sluit by Vriende van Faerie Glen Natuurreservaat, bel Jo-Mey Dreyer by 083-380-0500.
As jy op wildbesigtigingstoere rondom ’n dam wil gaan, wil voëls kyk, stap, visvang en kampeer, is die Rietvlei Natuurreservaat die plek vir jou. Daar is 3 800 ha Bankeveld grasland wat strek oor vlaktes, heuwels, vleie, stroompies en die Rietvleidam. Jy kan op ’n 10 km dagstaproete gaan of op ’n 21 km oornag- roete waar jy in ’n oornag hut bly wat beddens en matrasse insluit. Die Rietvlei Natuurreservaat is uit met die Delmas-pad, naby die Nelmapius/R21 kruising. Vir meer inligting, skakel 012-345-2274 of 012-345-5103.
In ons kontrei kan jy leer potte gooi, deel word van ’n tromsirkel, jy kan vuurdanse leer doen, die didgeridoo leer speel, sosiale danse aanleer, leer hoe om jou lyf soepel kry, hoe om brug te speel of hoe om jouself te beskerm.
Elza van Dijk Pottery studio
Wil jy leer hoe om jouself te beskerm? To-Shin Do is die bestudering van die eeueoue kuns van die Ninja krygsman. Dié kuns is nou aangepas om by die moderne mens se lewe in te pas en veral om jou te help om jou en jou gesin te beskerm. Ons omgewing bied klasse vir juniors, volwassenes, selfverdediging vir vrouens, private klasse en klassieke Ninjitsu. Die klasse word aangebied in 233 Markstraat, Grootfontein Landgoed, uit met Garstfonteinwegverlenging. Vir meer inligting, bel Denis by 083-259-5357 of kyk na www.budoquest.co.za.
Alde Schultz Dansskool
Alde Schultz Dansskool bied moderne danse, moderne jazz, klopdanse, hiphop, sport en dans-aërobiese oefening asook sosiale danskursusse soos ‘twostep’, wals en ‘swing’ vir matriekafskeid of troues. Daar is ’n oop klas vir skou-dans. Alde glo dat kinders moet dans omdat hulle wil en nie omdat hulle moet nie. Die klasse is klein en fokus op individuele aandag. Ouers is welkom om in te sit by alle klasse. Kinders met spesiale behoeftes is welkom. Die dansateljee is in Moreletapark. Bel Alde by 083-417-4296.
Wil jy leer hoe om jou spiere te versterk, jou soepelheid terug te kry, jou rug te beskerm en jou postuur te behou? Een-uur ‘Callanetics’ klasse word in Grootfontein aangebied op Maandae en Vrydae om 6 nm. Dit is ’n veilige oefenmetode wat die hele familie saam kan doen, van verwagtende moeders tot klein kindertjies. Die klasse word aangebied in 233 Markstraat, Grootfontein Landgoed, uit met Garstfonteinwegverlenging. Vir meer inligting, bel Katalina by 082-051-1213.
Silver Lakes Duplikaatbrugklub
Brug is dwarsoor die wêreld ’n uiters gewilde spel en word amptelik as ’n Olimpiese ‘breinsport’ erken. Kom sluit Donderdagaande om 7 nm aan by die Silver Lakes groepie in die Willow Acres-klubhuis. Hier kry jy aangename geselskap en oefening vir die breinselle. Die koste is R20 per persoon. Bel Frances by 083-271-0830 vir meer besonderhede. Bel Georgina by 073-144-1473 vir inligting oor bruglesse.
Gastronomiese kuiers met skop
Van ’n gasteplaas tot ’n ruïne teater, van kuier tot konferensies, van spanbou tot trou– hier wys ons jou waar om te eet, oor te slaap of dalk nag-deur wakker te bly.
Verlang jy na ’n lekker bord boerekos, soos ouma dit gemaak het? Bronberg Lodge bied tradisionele disse soos afval, pofadder, skaapstertjies, skilpadjies, gerookte varknek, beespens, beestong, kaiings en pap, asook skaapkop. Eienaar Faan Smuts is ’n stigterslid van die Suid- Afrikaanse Skaapkop en Afval Gilde. Dié plek bied elke Vrydag verstommende ‘specials’ soos heel hoender, T-been en pap of Eisbeins. Met sy groot grasperke is Bronberg Lodge ook die ideale landelike plek vir kinderpartytjies. Bel vir Tania as jy so ’n partytjie wil reël by 082-788-6079. Bronberg Lodge is in Lynnwoodweg- verlenging, langs die Boschkopafdraai. Vir meer inligting skakel 012-809-0130, bel vir Faan by 082- 820-7339 of vir Hans by 076-452-6182.
Ontmoet jou vriende in ’n warm, gemoedelike plattelandse kroegatmosfeer ’n blote klipgooi uit die stad uit. Ed’s Place is ’n plek waar jy ’n private funksie kan hou, ’n skemerkelkie buite onder die grasdaksambrele kan geniet, kan uitsien na ’n romantiese ete vir twee voor ’n kaggelvuurtjie of net kan sit en luister na die Bronbergse plattelanders se kroegstories. Daar is Sondae verskeie ‘bikers breakfast run specials’, braaigeriewe en ’n buitenshuise musiekmaakplek, die Ruïne Teater. Ed’s Place is in Garstfonteinweg- verlenging, ongeveer 12 km anderkant Woodlands Boulevard. Vir meer inligting, skakel 012-811-0912 of 082-219-6266.
Ervaar ouwêreldse sjarme in ’n landelike plaasatmosfeer. Lievland bied ’n opelug kapel langs die swembad, ’n ou klipskuur met aangrensende boma, ’n gazebo in ’n skadutuin en ’n berg-boma tussen bosveldbome met ’n prag uitsig. Vir die wat ’n veldtroue verkies is daar selfs ’n “trouboom”. Gaan smul aan heerlike tradisionele geregte of kuier in die skuurkroegie, genaamd Daisy, met anderste plaasdekor. Die geheime tuin met gazebo is ideaal vir pieknieks en tuinfunksies. Spitbraaie en potjiekos word in die berg-boma berei en tussen bosveldbome geniet. Lievland is in Pienaarspoort, uit met die ou Bronkhorstspruitpad. Vir meer inligting bel Riana by 083-447-5364.
Hemel vir die kortvolk
Kinders is welkom by die meeste van die kuierplekke in ons kontrei, maar daar is ’n paar spesiale kinder-hemel plekke wat fokus op die kortvolk.
Op soek na ’n diereplaas en speelgrond vir kinders? Kidz Castle hou partytjies in ’n landelike omgewing - op die plaasmanier. Daar is ’n verskeidenheid klimapparate twee afdakke vir die onthaalarea, ’n springkasteel, ponieritte, trekkerritte en die voer van plaasdiere soos ’n bok, skapies, eende, hoenders, ponies en hase. Die plek is te huur vir groep pieknieks of ’n braai. Besprekings is noodsaaklik. Kidz Castle is op plot 21, Farm-weg, net af van Simon Vermootenrylaan. Bel Dawie by 082-804-6979, Marike by 083-770-1786 of skakel 012-807-0688.
Biekielekker is die plek om te wees as jy op soek is na ’n teetuin waar kinders kan baljaar. Daar is ’n springkastelepretpark vir groot en klein in ’n ruim speelpark en volop plek om kinderpartytjies, troues, familiebyeenkomste, verjaarsdae of spanbousessies te hou. Daar is Saterdae en Sondae buffet-ontbyte en Sondae is daar verskillende buffet middagetes, soos ’n braaivleis buffet. Biekielekker is op plot 65, Lynnwoodweg, Shere, ongeveer 2,5 km vanaf Hans Strijdomrylaan. Bel Susan by 082-366-0140 of 083-290-1452
Beplan jy ’n partytjie by jou eie huis? Hier wys ons jou hoe om dit spesiaal te maak. Gaan groot met ’n eksotiese tema, raak romanties met kerslig of verewig jou doen en late deur dit professioneel te laat opneem.
As die dinge wat jy oor ’n naweek wil doen ’n temapartytjie insluit, het jy beslis die regte dekor nodig. Aloemore Studio se liggewig dekor is maklik om te vervoer en bied jou die kans om ’n onvergeetlike funksie te hou. Temas strek van Arabies, Egipties, Meksikaans, Frans, ‘Cowboy Western’, die sestigerjare, onder-die-see, gemaskerde bal, misties en ’n verskeidenheid tema-karakters. Die muurversierings is 2,5 x 3 m groot en elk kom uit met sy eie staander sodat jy dit maklik kan skuif presies waar jy dit wil hê. Daar is ook dekor wat aan mure kan hang, baniere, tema-verwante uitnodigings en tafelversierings. Vir meer inligting, skakel 012-991-1713.
Dit is tyd om jouself te bederf. Kom ontspan in weelde met ’n skemerkelkie by ’n luukse spa in die bos of bespreek ’n behandeling vir twee by ’n mini-spa.
Eldamar Estate en Arwen Spa
Op soek na ’n mini dag-spa vir twee mense? Renew neem slegs twee mense op ’n slag, soos man en vrou, ma en dogter of twee vriendinne, vir massering, manikuur, pedikuur of gesigbehandelings. Mense kan hul eie spa pakket vir die dag kies. Daar is ook ’n ‘crazy fit’ masseringsmasjien teen R20 vir 10 minute. Renew is in 24 Kingbolt Crescent, Wapadrand. Bel Julandi by 082-494-1184.
Van Marokkaanse snuisterye tot skilderye met ’n Afrikatema, van ouma se riempiesbankie tot oupa se gramafoonkas - hier wys ons jou waar jy na hartelus kan rondsnuffel in ons kontrei.
Klip Klap Antiek en Kunsmark
Klip Klap bied elke derde Sondag van die maand ’n mark aan waar hoofsaaklik antieke ware en kuns uitgestal en te koop aangebied word. Hier kan stedelinge ontsnap na ’n landelike atmosfeer tussen die doringbome en interessante klipgeboue en iets te ete en drinke geniet. Behalwe vir uitstallings deur onder andere Mervyn Emms, wat een van ons kontrei se mees kundige antiekversamelaars is, kan besoekers ook ongewone dinge vir in en om die huis hier vind. Boekliefhebbers kan uit ’n verskeidenheid kies en die juweliersware kry baie aftrek. Klip Klap word gehou op plot 78A Leanderstraat, Olympus. Draai oos uit Olympusrylaan in Leander, reg oorkant Die Werf. Skakel 082-755-0586.
Sê nou maar net jy kan in ’n ou plaaswinkel vol meubels gaan rondkrap vir daardie spesiale ietsie. Old Farm Furniture is so ’n plattelandse winkel, vol van oud en nuut met verrassings soos antieke kassies, tafels en riempiesbanke. Daar is ook elke nou en dan spesiale aanbiedinge soos laaikaste vanaf R350. Old Farm Furniture is langs Farmers Shed in Garstfonteinweg- verlenging. Bel Martin by 082- 565-0086 of Phillip by 083-859-2238.
Kom put inspirasie uit ’n agtermiddag in een van die Bronberg se kwekerye. Jy kan kuier op ’n roosplaas, gesels met ’n kweker van inheemse spesies en advies kry oor organiese tuinprodukte, besproeiing en landskapontwerp.
Wat van ’n besoek aan ’n roosplaas? Soleil Ludwig’s Cut Roses is sewe dae ’n week oop en jy kan daagliks ’n wye verskeidenheid vars, gesonde snyrose aankoop. Spesiale rangskikkings en mandjies kan op versoek opgemaak word. Daar is spesiale roosprodukte, soos rooslikeur, beskikbaar asook die hele reeks van Ludwig se roossorgprodukte. Hier kan jy ook roosplante aankoop – die nuwe kleinhandel-afdeling het meer as 15 000 plante. Ludwig se roosplante is op die plaas gekweek en geklimatiseer om in die gebied te floreer. Soleil is op plot 4, Tygervallei. Die toegangspad draai uit Lynnwoodweg-verlenging, 3 km oos van Hans Strijdomrylaan. Bel hulle by 012-809-0134.
Blyfontein Kwekery spesialiseer in ’n groot verskeidenheid geharde inheemse bome en struike wat plaaslik gekweek word deur Dirk Marais, bekende boomkenner in die Bronberg- gebied. Plaaslike aanpasbaarheid en bekostigbaarheid is hoog op Dirk se ranglys as dit by die kweek van bome kom. Daar is ook verskeie uitheemse bome, soos kersiebome, vir nog kouer streke. Blyfontein Kwekery is langs Lynnwoodweg-verlenging, 3 km verby die Boschkopafdraaipad en 1 km verby die Bafana Kafee aan die regterkant van die pad. Bel Dirk by 083-378-3588 of vir Pine by 082-600-7776.
De Bloemin Piazza
Organika 2 U
Living Gardens nooi alle argitekte, landskapargitekte, bouers, ontwikkelaars, skole en almal wat op soek is na ’n winskoop om ’n draai by hulle te gaan maak. Hulle verskaf al bykans 15 jaar lank plante teen groothandelpryse aan die publiek. Die kwekery bied top-gehalte, bekostigbare plante, goeie diens en aflewerings wat altyd betyds is. Hulle is in Lynnwoodwegverlenging, tussen die Paul Jungnickelhuis en Eastridge Building & Supply Centre. Kontak hulle by 072-902-7815 of 012-809-3939.
Die Bronberg-gebied is ryk in geskiedenis. Dié wat wil sien hoe toeka se inwoners geleef en geboer het, kan by hierdie museums gaan inloer.
Die Willem Prinsloo Landboumuseum is ’n kombinasie van opelugmuseum met egte plaasatmosfeer en kultuurtradisies, ou opstalle en permanente uitstallings soos veteraan landbou-implemente, koetse, trêppies en waentjies. Daar is tipiese plaasaktiwiteite soos trekkers aan die werk, broodbak in ’n buiteoond en verepluk. Dié museum is op die ou Bronkhorstspruitpad. Skakel 012-736-2035.
Die Sammy Marks-museum is een van die bekende landmerke in ons kontrei. Die plaas se naam is Zwartkoppies en Sammy se huis is Zwartkoppies Hall gedoop. Die huis het na verskeie aanbouings 45 kamers gehad vol ornamente en handgemaakte meubels van vervloë dae. Die museum hou gereeld kontreimarkte. Sammy Marks-museum is op die ou Bronkhorstspruitpad. Skakel 012-802-1150.
As jy mense of diere wil help, hetsy dit nou is om ’n hond vir ’n wandeling te neem of badkamerbenodigdhede vir ’n gestremde mens aan te koop, is hierdie afdeling die een vir jou.
Die NG Gemeente Tygerpoort bied jou verskeie geleenthede om by die gemeenskap betrokke te raak. Hul hou ’n sopkombuis wat aan baie mense hul enigste ete van die dag voorsien, en help om basiese benodighede aan kinders in kleuterskole te voorsien. Die gemeente is op verskillende maniere betrokke by Paul Jungnickelhuis vir volwasse gestremdes. Baie lidmate het ’n polisielid van die Boschkop Polisiestasie aangeneem om op so ’n wyse ons polisiekantoor te ondersteun en ’n geringe bydrae teen misdaad te maak. Die gemeente het pas ’n beradingsentrum geopen en enigeen uit die gemeenskap is welkom om ’n afspraak te maak. Dienste sluit trauma ondersteuning na ’n gewapende roof, huweliksprobleme, gesinskonflik of die verlies aan ’n inkomste en werk, in. Skakel 012-809-0107.
Die Paul Jungnickelhuis vir gestremdes is ’n residensiële fasiliteit wat 24-uur ’n dag sorgdiens lewer aan inwoners wat, weens verstandelike of fisiese gestremdheid, nie in staat is om onafhanklik in die samelewing te funksioneer nie. Min inwoners het nog familie wat by hulle betrokke is, wat beteken dat die tehuis aan alle behoeftes van die inwoners moet voorsien. Skenkings van die publiek af is altyd baie welkom. Die tehuis het ook ’n winkel waar ander skenkings verkoop word vir fondsinsameling. Die Paul Jungnickelhuis is in Lynnwoodweg-verlenging, Zwavelpoort, ongeveer 4,5 km vanaf Hans Strijdomrylaan. Vir meer inligting, bel vir Daleen by 012-809-0020/1.
Quimi Huis is in Rayton gebore toe die Departement van Gesondheid in 2007 leiers in die gemeenskap genader het om as koördineerders op te tree en ’n gemeenskapsprojek vir dagsorg en inwoning vir intellektueel gestremdes tot stand te bring. Daar is 32 inwoners en drie dagsorg individue. Dagsorg is in die Hervormde kerksaal in Rayton langs die NG Kerk. Quimi-Huis word bedryf soos ’n gesin, waar saam kosgemaak, boekegevat, wasgoed gewas, tuingemaak, gekuier, sport gekyk, gewerk en op uitstappies gegaan word. Vir meer inligting, kontak die Quimi- Huis by 082-464-7858 of besoek www.qumihomes.org.
Help ’n dier
Wet Nose Dierereddingsentrum is ’n reg-tot-lewe sentrum wat verlede jaar van Zwavelpoort nader na Rayton se kant toe getrek het. Hier word ’n veilige hawe gebied aan perde, honde en katte. Vrywilligers is altyd nodig om vir getraumatiseerde diere te help wys dat hulle mense weer kan vertrou. Wet Nose is op plot 75, Vaalbank, oorkant de Leeuw roosplaas op die ou Bronkhorstspruitpad. Dit is ongeveer 6 km van die vierrigting stop kruising met die Cullinan/ Rayton-pad. Skakel 013-932-3941/2, 082-431-1333 of 082-498-7740.